News Update: รัฐบาลสิงคโปร์ร่วมเทมาเสก ประกาศลงทุน $1,100 ล้าน กระตุ้นตลาดหุ้นในประเทศ ดึงดูดยูนิคอร์น - บ.เทคโนโลยี IPO ที่สิงคโปร์ - FINNOMENA
รัฐบาลสิงคโปร์ประกาศโครงการลงทุน 1,100 ล้านดอลลาร์ เพื่อดึงดูดบริษัทที่มีแนวโน้มเติบโตสูงจากทั่วภูมิภาค มาจดทะเบียนในตลาดหุ้นสิงคโปร์
17 ก.ย. 2564

รัฐบาลสิงคโปร์ประกาศโครงการลงทุน 1,100 ล้านดอลลาร์ เพื่อดึงดูดบริษัทที่มีแนวโน้มเติบโตสูงจากทั่วภูมิภาค มาจดทะเบียนในตลาดหุ้นสิงคโปร์
ที่ผ่านมา สิงคโปร์เป็นจุดหมายปลายทางยอดนิยมสำหรับทรัสต์เพื่อการลงทุนในอสังหาริมทรัพย์ (REITs) แต่ตอนนี้ สิงคโปร์ต้องการเห็น IPO ในธุรกิจเทคโนโลยี ซึ่งเป็นหนึ่งในธีมการลงทุนชั้นนำของโลก
Loh Boon Chye ผู้บริหารระดับสูงของตลาดหลักทรัพย์สิงคโปร์ กล่าวว่า เริ่มมีบริษัทเทคโนโลยีเข้าสู่ตลาดหลักทรัพย์สิงคโปร์ เช่น Nanofilm บริษัทจัดหาวัสดุสำหรับเคลือบสมาร์ทโฟนและโทรทัศน์ ที่จดทะเบียนในตลาดหุ้นสิงคโปร์เมื่อปีที่แล้ว และเป็นบริษัทที่ไม่ใช่ REIT รายแรกในรอบหลายปี
รัฐบาลสิงคโปร์ประกาศร่วมทุนกับ ‘เทมาเสก’ กองทุนความมั่งคั่งแห่งชาติของสิงคโปร์เพื่อช่วยให้บริษัทต่างๆ สามารถระดมทุนผ่านการจดทะเบียนในตลาดหุ้นได้ง่ายขึ้น โดยเริ่มต้นด้วยเงินทุนชุดแรกมูลค่า 1,500 ล้านดอลลาร์สิงคโปร์ (1,100 ล้านดอลลาร์สหรัฐฯ)
โดยมีรายละเอียดอื่นๆ เพิ่มเติม ดังนี้
ฝ่ายการลงทุนของคณะกรรมการพัฒนาเศรษฐกิจแห่งสิงคโปร์ ต้องการระดมทุน 500 ล้านดอลลาร์สิงคโปร์ ในบริษัทที่สามารถพิสูจน์ตัวเองได้และมีชื่อเสียงในระดับหนึ่ง เพื่อเข้าจดทะเบียนในตลาดหุ้น
หน่วยงานกำกับดูแลด้านการเงินของสิงคโปร์จะเพิ่มเงินเพื่อช่วยเหลือค่าใช้จ่ายในการจดทะเบียนของบริษัทต่างๆ 
ตลาดหลักทรัพย์สิงคโปร์จะช่วยเหลือบริษัทที่มีการเติบโตสูงก่อนจดทะเบียนในตลาดหุ้น
Gan Kim Yong รมว. กระทรวงการค้าและอุตสาหกรรมของสิงคโปร์ กล่าวว่า การริเริ่มวันนี้ไม่ใช่สิ่งมหัศจรรย์ แต่เชื่อว่าจะมีบริษัทใหม่ๆ เข้ามาจดทะเบียนมากขึ้น และทำให้ตลาดหลักทรัพย์สิงคโปร์กลายเป็นตัวเลือกที่น่าดึงดูดสำหรับบริษัทเชิงนวัตกรรม
Gan Kim Yong กล่าวว่า นี่คือยุคของบริษัทยูนิคอร์นในภูมิภาคเอเชีย โดยบริษัทเหล่านี้อาจพยายามจดทะเบียนในตลาดหุ้นในอีกไม่กี่ปีข้างหน้า และรัฐบาลอยากให้สิงคโปร์เป็นจุดหมายของบริษัทเหล่านี้
เมื่อต้นเดือน ตลาดหลักทรัพย์สิงคโปร์ได้ประกาศกฎใหม่ เพื่ออนุญาตให้สามารถระดมทุนจากสาธารณะแบบ SPACs ได้ ซึ่งเป็นความเคลื่อนไหวเพื่อฟื้นฟูตลาด IPO ของสิงคโปร์
อ้างอิง: https://www.cnbc.com/2021/09/17/singapore-government-sgx-announce-measures-to-boost-stock-market.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นสิงคโปร์
ยูนิคอร์น
สิงคโปร์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA